Tham txog ntses thiab kev noj ntses.
Tej zaum nej yuav tau hnov lawm tiam ntses nyob MN muaj kua tshuaj.
Qhov nov, muaj tseeb.
Yog li, peb yuav tham txog yam kua tshuaj (chemical) nyob hauv ntses uas yog yam txhawj
xeeb heev rau kev noj qab haus huv hauv peb lub xeev.
Yam kua tshuaj (chemical) no yog kua hlau (Mercury).
Peb yeej tsis muaj peev xwm pom tau.
saj tau los yog nhyiav tau cov Kua Hlau Mercury no txawm nws yuav nyob nrog huab cua, nyob
hauv dej los nyob rau hauv ntses.
Kua Hlau (Mercury) mauj peev xwm ua mob rau me nyuam yau thiab me nyuam mos uas tseem
loj hlob nyob hauv leej niam lub nrog cev.
Yog li, cov poj niam uas xeeb tub los sis tseem npaj yuav muaj me nyuam, yuav tau xyuam
xim, txog rau tej ntses lawv noj.
Cov Kua Hlau Mercury no thaum muaj ntau kuj muaj cuab kav ua teeb meem rau cov neeg laus.
Tab sis, ntses kuj yog ib yam zoo noj, yog li yuav ua li cas, peb thiaj li yuav tau txoj
kev noj qab haus huv los ntawm kev noj ntses, rau peb tus kheej thiab peb tsev neej, thiab
cais kom txhob tau cov Kua Hlau Mercury no ntau ntau?
Muaj ntau leej yuav xav yuam kev tias ntses nyob hauv tej dej ntshiab yuav huv thiab zoo
noj, tsi muaj teeb meem.
Tab sis, Kua Hlua Mercury tsis mloog los ua raws li txoj cai no.
Kua hlau (Mercury) yeej muaj nyob rau txhua lub pas dej thaib cov dej ntws tsis hais cov
dej yuav ntshiab los nrov los sis yuav nyob hauv nroog los nyob sab nraum.
Qhov no vim yog Kua Hlua Mercury yas los nrog huab nrog cua.
Nws nyob rau saum tej huab cua, vim yog los ntawm tej chaw zom ua hluav taws xob uas hlawv
pob zeb thee thiab khoom sws uas muaj Kua Hlau (Mercury).
Mercury muaj peev xwm yas mus tau deb, nrog huab cuab.
Feem ntau ntawm cov KuaHlau (Mercury) nyob saum huab cua hauv MN no, yog tshuab lwm qhov
los.
Nws tsis muaj teeb meem rau peb lub cev thaum peb ua pa, tab sis nws muaj teeb meem thaum
cov Kua Hlau Mercury no poob rau pas dej thiab tej dej ntws.
Nws poob mus rau ntses tej zaub noj.
Ntses tsis muaj peev xwm tshem tau cov Kua Hlau Mercury no tawm ntawm lawv cev nqaij
daim tawv mus.
Yog thaum tus ntses loj noj tus ntses mes lawv yuav tau cov Kua Hlau Mercury no los
ntawm tus ntses mes.
Thaum lawv yim noj cov ntses mes, lawv yim huab tau cov Kua Hlau Mercury no ntau ntxiv
rau hauv lawv lub cev.
Lawv yim nyob ntev, lawv yim noj cov ntses mes ntau ntxiv, thiab yim muaj cov Kua Hlau
Mercury nyob hauv lawv lub nrog cev lawm ntau.
Tab sis, cov ntses uas tsuas noj kab thiab zaub nkaus xwb, lawv muaj cov Kua Hlau Mercury
no tsawg dua cov ntses uas noj lwm cov ntses.
Tus ntses loj dua thiab laus dua, muaj Kua Hlua Mercuryj ntau dua.
Yog li, yuav kom tau txoj kev noj qab haus huv los ntawm kev noj ntses uas muaj Kua Hlau
Mercury tsawg, Xaiv tej ntses uas mes zog thiab mos.
Xaiv tej ntses uas tsis noj lwm cov ntses.
Txawm peb lub cev muaj cuab kav tshem tau cov Kua Hlau Mercury no ntawm hauv peb lub
cev tawm, nws yuav siv sij hawm ntev heev rau peb lub cev, ua rau cov Kua Hlau Mercury
no yaj kom tas tawm hauv peb lub cev.
Yog li, tom qab xaiv tau hom ntses uas yog thiab hom ntses mes, los noj, peb yuav tsum
tau tos kom ntev me ntsis ua ntej peb rov qab noj duas ib pluag ntses.
Lub sib hawm peb tseem tos, peb lub cev yuav muab cov Kua Hlau Mercury no mab mam zom tawm
mus.
Thaum ua raws li no, Mercury thiaj yuav tsis ua rau peb los tej me nyuam muaj mob, thiab
peb thiaj li tau txoj kev noj qab haus huv los ntawm kev noj ntses.